ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
2 Φεβρουαρίου 2024
ΤΕΥΧΟΣ  Υ.Ο.Δ.Δ.
Αρ. Φύλλου 78
ΤΕΥΧΟΣ ΥΠΑΛΛΗΛΩΝ ΕΙΔΙΚΩΝ ΘΕΣΕΩΝ ΚΑΙ ΟΡΓΑΝΩΝ ΔΙΟΙΚΗΣΗΣ ΦΟΡΕΩΝ ΤΟΥ ΔΗΜΟΣΙΟΥ ΚΑΙ ΕΥΡΥΤΕΡΟΥ ΔΗΜΟΣΙΟΥ ΤΟΜΕΑ
ΠΕΡΙΕΧΟΜΕΝΑ
Boυλή των Ελλήνων
Υπουργείο Εθνικής Άμυνας
Υπουργείο Υγείας
Υπουργείο Περιβάλλοντος και Ενέργειας
ΒΟΥΛΗ ΤΩΝ ΕΛΛΗΝΩΝ
Με την υπ’  αρ. 1372/946/30.01.2024 απόφαση
του Προέδρου της Βουλής των Ελλήνων, λύεται την
31η Δεκεμβρίου 2023, η υπαλληλική σχέση του Νικολάου Μανουσάκη του Μιχαήλ (Α.Δ.Τ: ΑΜ 475745), αποδεχό-
μενοι την αίτηση παραίτησής του, την ημερομηνία αυτή,
σύμφωνα με το την περ. η’ της παρ. 1 του άρθρου 36
του Κανονισμού της Βουλής (Μέρος Β’, Α’ 51/1997), όπως
ισχύει, σε συνδυασμό με τις διατάξεις των άρθρων 147
και 156 του ν. 3528/2007, ο οποίος κατέχει θέση μετακλητού υπαλλήλου στο Γραφείο του Προέδρου της τέταρτης
κατά σειρά δυνάμεως Κ.Ο. «ΚΟΜΜΟΥΝΙ-ΣΤΙΚΟ ΚΟΜΜΑ
ΕΛΛΑΔΑΣ», Δημητρίου Κουτσούμπα, στη Βουλή, προβλεπόμενη από τις διατάξεις της υποπερ. δγ’ της περ. δ’
τηςπαρ. 1ΣΤ’του άρθρου 35 του Κανονισμού της Βουλής
(Μέρος Β’, Α’ 51/1997), σύμφωνα με τις διατάξεις των
άρθρων 35 και 36 του προαναφερόμενου Κανονισμού,
με το 13ο Μ.Κ., όπως τούτο ισχύει για τους υπαλλήλους
της Βουλής της ΥΕ κατηγορίας του ν. 4354/2015 (Α’ 176).
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 1164811626/30.01.2024).
Ο Πρόεδρος της Βουλής
ΚΩΝΣΤΑΝΤΙΝΟΣ ΤΑΣΟΥΛΑΣ
ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ
Αριθμ. Φ.453/12400/Σ.1840
Ορισμός μελών του Διοικητικού Συμβουλίου της
ανώνυμης εταιρίας με την επωνυμία «Ελληνική
Αεροπορική Βιομηχανία Α.Ε.» (Ε.Α.Β. Α.Ε.).
Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ
Έχοντας υπόψη:
1. Τις διατάξεις:
α) Tου άρθρου 103 του ν. 5079/2023 «Οργανωτικές και
διαδικαστικές διατάξεις για την ανάπτυξη, παρεμβάσεις
για την ενίσχυση της δίκαιης αναπτυξιακής μετάβασης
και άλλες επείγουσες διατάξεις» (Α’ 215),
β) των άρθρων 77 έως 115 του ν. 4548/2018 «Αναμόρφωση του δικαίου των ανωνύμων εταιρειών» (Α’ 104),
γ)του ν. 43/1975 «Περί Ιδρύσεως Εθνικής Βιομηχανίας
Αεροπορικού Υλικού» (Α’ 39),
δ) του ν. 696/1977 «Περί τροποποιήσεως και συμπληρώσεως του ν. 43/1975» (Α’ 272).
ε) του άρθρου 44 του ν. 1947/1991 «Απλούστευση
φορολογικών διαδικασιών και άλλες ρυθμίσεις» (Α’ 70),
στ) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
ζ) του π.δ. 142/2017 «Οργανισμός Υπουργείου Οικονομικών» (Α’ 181).
2. Την από 18.01.2024 πρόταση του Υπουργού Εθνικής
Οικονομίας και Οικονομικών.
3. Τις διατάξεις των άρθρων 10 έως 15 του ισχύοντος κωδικοποιημένου καταστατικού της εταιρείας
«Ε.Α.Β. Α.Ε.».
4. Την υπ’ αρ. 32/2024 εισήγηση του Προϊσταμένου
των Οικονομικών Υπηρεσιών του Υπουργείου Εθνικής
Άμυνας, από την οποία προκύπτει ότι, από τις διατάξεις
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 78/02.02.2024
της παρούσας, δεν προκαλείται δαπάνη σε βάρος του
κρατικού προϋπολογισμού, αποφασίζουμε:
Άρθρο 1
Ορισμός μελών του Διοικητικού Συμβουλίου
της Ε.Α.Β. Α.Ε.
1. Ορίζονται με πενταετή θητεία ως μέλη του Διοικητικού Συμβουλίου της Ε.Α.Β. Α.Ε. οι κατωτέρω:
α. Αλέξανδρος Διακόπουλος του Γεωργίου, με Α.Δ.Τ.:
ΑΟ 001747, Αντιναύαρχος (εα).
β. Μαρία Γεωργίου του Μιχαήλ, με Α.Δ.Τ.: ΑΙ 518800,
Πρόεδρος ε.τ. του Αρείου Πάγου.
γ. Γεώργιος Καραδήμας του Αναστασίου, με Α.Δ.Τ.:
62260, Αντιπτέραρχος (εα).
δ. Δημήτριος Σκαλαίος του Ηλία, με Α.Δ.Τ.: ΑΚ 105806,
Μηχ/γος Μηχ/κος - Οικονομολόγος.
ε. Ιουλία Πανταζοπούλου του Παναγιώτη, με Α.Δ.Τ.:
ΑΚ 211057, Οικονομολόγος.
στ. Ιωάννης Κορακάκης του Αναστασίου, με Α.Δ.Τ.:
ΑΟ 089976, Αντιναύαρχος (εα).
ζ. Γεώργιος Παπαγεωργαντάς του Χρήστου, με Α.Δ.Τ.:
ΑΝ 596082, Οικονομολόγος, ο οποίος προτάθηκε από
τον Υπουργό Εθνικής Οικονομίας και Οικονομικών.
η. Δήμητρα Φραγκισκάκη του Νικήτα, με Α.Δ.Τ.:
ΑΡ513858, Δικηγόρος
θ. Νεκτάριος Μπανάκας του Κωνσταντίνου, με Α.Δ.Τ.:
ΑΡ166672, Μηχανολόγος Μηχανικός.
2. Η σύνθεση του Διοικητικού Συμβουλίου της
Ε.Α.Β. Α.Ε. διαμορφώνεται ως εξής:
α. Αλέξανδρος Διακόπουλος, ως Πρόεδρος και Διευθύνων Σύμβουλος.
β. Μαρία Γεωργίου, ως Αντιπρόεδρος.
γ. Γεώργιος Καραδήμας, ως Εντεταλμένος Σύμβουλος,
αρμόδιος για θέματα παραγωγής και εργοστασίων της
εταιρείας - Chief Operating Officer (COO).
δ. Δημήτριος Σκαλαίος ως Εντεταλμένος Σύμβουλος, αρμόδιος για τα οικονομικά θέματα και την επιχειρησιακή ανα-
διάρθρωση της εταιρείας - Chief Restructuring Officer (CRO).
ε. Ιουλία Πανταζοπούλου, ως Πρόεδρος της Ελεγκτικής
Επιτροπής.
στ. Ιωάννης Κορακάκης, ως Ανεξάρτητο μη Εκτελεστικό Μέλος.
ζ. Γεώργιος Παπαγεωργαντάς, ως Ανεξάρτητο μη Εκτελεστικό Μέλος.
η. Δήμητρα Φραγκισκάκη, ως Ανεξάρτητο μη Εκτελεστικό Μέλος.
θ. Νεκτάριος Μπανάκας, ως μη Εκτελεστικό Μέλος.
3. Ο Πρόεδρος του Διοικητικού Συμβουλίου και Διευθύνων Σύμβουλος έχει την εξουσία εκπροσώπησης της
Ε.Α.Β. Α.Ε. δικαστικώς και εξωδίκως.
4. Το Διοικητικό Συμβούλιο δύναται να αναθέτει την
εκπροσώπηση της Εταιρείας για ορισμένη ή ορισμένες
κατηγορίες πράξεων σε ένα ή περισσότερα πρόσωπα,
μέλη αυτού ή υπαλλήλους της Εταιρείας ή τρίτους.
Άρθρο 2
Έναρξη ισχύος
Η ισχύς της παρούσας αρχίζει από τη δημοσίευσή της
στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 30 Ιανουαρίου 2024
Ο Υπουργός
ΝΙΚΟΛΑΟΣ - ΓΕΩΡΓΙΟΣ ΔΕΝΔΙΑΣ
Ι
ΥΠΟΥΡΓΕΙΟ ΥΓΕΙΑΣ
Με την υπό στοιχεία Α1α/3384/23.01.2024 κοινή απόφαση του Υπουργού Υγείας και της Αναπληρώτριας Υπουρ-
γού Υγείας, που εκδόθηκε σύμφωνα με τις διατάξεις των
άρθρων 45, 46, 47, 48 και του άρθρου 110 του ν. 4622/2019
«Επιτελικό Κράτος: οργάνωση, λειτουργία και διαφάνεια της
Κυβέρνησης, των κυβερνητικών οργάνων και της κεντρικής δημόσιας διοίκησης» (Α’ 133), τις διατάξεις της παρ. 3
του άρθρου 5 του ν. 2303/1995 (Α’ 80), του π.δ. 121/2017
«Οργανισμός του Υπουργείου Υγείας» (Α’ 148), του π.δ. 79/
2023 «Διορισμός Υπουργών, Αναπληρωτών Υπουργών και
Υφυπουργών» (Α’ 131), την υπό στοιχεία Υ14/09.07.2023
απόφαση του Πρωθυπουργού «Ανάθεση αρμοδιοτήτων
στην Αναπληρώτρια Υπουργό Υγείας, Ειρήνη Αγαπηδάκη»
(Β’ 4435), του π.δ. 1/2024 «Αποδοχή παραίτησης Υπουργών και Υφυπουργών» (Α’ 1) και του π.δ. 2/2024 «Διορι-
σμός Υπουργών και Υφυπουργών» (Α’ 2), αποσπάται από
04.01.2024 η Γιαννούλα Παπαδέα του Γεωργίου, (Α.Δ.Τ.:
Α02347492) υπάλληλος του Εθνικού Οργανισμού Δημόσιας Υγείας (Ε.Ο.Δ.Υ.), με σχέση εργασίας Ιδιωτικού Δικαίου
Αορίστου Χρόνου, κατηγορίας ΔΕ κλάδου ΔΕ ΔιοικητικούΛογιστικού και ειδικότητας Διοικητικού-Λογιστικού, με Μ.Κ.
12 στο Ιδιαίτερο Γραφείο του Υπουργού Υγείας, σε προσωρινή ομοιόβαθμη θέση.
Η μισθοδοσία της ως άνω υπαλλήλου θα βαρύνει το φορέα της οργανικής της θέσης (Ε.Ο.Δ.Υ.), σύμφωνα με την
από 18.01.2024 υπεύθυνη δήλωσή της.
(Αρ. βεβ. Διεύθυνσης Οικονομικής Διαχείρισης του
Υπουργείου Υγείας: 533/23.01.2024).
Ο Υπουργός
Η Αναπληρώτρια Υπουργός
ΣΠΥΡΙΔΩΝ ΑΔΩΝΙΣ
ΕΙΡΗΝΗ
ΓΕΩΡΓΙΑΔΗΣ
ΑΓΑΠΗΔΑΚΗ
Ι
ΥΠΟΥΡΓΕΙΟ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Αριθμ. 43938
Τροποποίηση της υπ’ αρ. 1607/21.10.2022 απόφασης του Γενικού Γραμματέα Δασών του Υπουρ-
γείου Περιβάλλοντος και Ενέργειας «Συγκρότηση
δύο (2) Επιτροπών Εξέτασης Αντιρρήσεων δασικού χάρτη Π.Ε. Χανίων.
Ο ΓΕΝΙΚΟΣ ΓΡΑΜΜΑΤΕΑΣ ΔΑΣΩΝ ΤΟΥ
ΥΠΟΥΡΓΕΙΟΥ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τον Κώδικα Διοικητικής Διαδικασίας (ν. 2690/1999,
Α’ 45).
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 78/02.02.2024
2. Τον ν. 3889/2010 «Χρηματοδότηση περιβαλλοντικών παρεμβάσεων, πράσινο ταμείο, κύρωση δασικών
χαρτών και άλλες διατάξεις» (Α’ 182) και συγκεκριμένα
το άρθρου 18.
3. Την υπ’ αρ. 146776/2459/21.10.2016 (Β’ 3532) απόφαση του Αναπληρωτή Υπουργού Περιβάλλοντος και
Ενέργειας, με την οποία καθορίστηκαν αντίστοιχα θέματα σχετικά με τις περιπτώσεις της παρ. 1 του άρθρου 21
του ν. 3889/2010.
4. Τον ν. 3469/2006 «Εθνικό Τυπογραφείο, Εφημερίς
της Κυβέρνησης και λοιπές διατάξεις» (Α’ 182).
5. Τον ν. 4685/2020 «Εκσυγχρονισμός περιβαλλοντικής νομοθεσίας, ενσωμάτωση στην ελληνική νομοθεσία
των Οδηγιών 2018/844 και 2019/692 του Ευρωπαϊκού
Κοινοβουλίου και του Συμβουλίου και λοιπές διατάξεις»
(Α’ 92) και συγκεκριμένα την παρ. 12 του άρθρου 48 και
το άρθρο 49.
6. Την υπό στοιχεία ΥΠΕΝ/ΔΔΕΥ/38126/1341/20.04.2021
εγκύκλιο του Υπουργείου Περιβάλλοντος και Ενέργειας
«Σύσταση ΕΠ.Ε.Α. μετά την θέση σε ισχύ των άρθρων
48 και 49 του ν. 4685/2020» (ΑΔΑ: Ω0Φ04653Π8-8ΨΣ).
7. Τον ν. 4824/2021 «Κύρωση: α) της από 5.8.2021
Πράξης Νομοθετικού Περιεχομένου “Έκτακτα μέτρα για
την αντιμετώπιση του κινδύνου πυρκαγιών” (Α’ 138) και
β) της από 13.8.2021 Πράξης Νομοθετικού Περιεχομένου
“Έκτακτα μέτρα για την αποτελεσματική προστασία και
την ταχεία αποκατάσταση του φυσικού περιβάλλοντος,
την άμεση στήριξη των πληγέντων από τις πυρκαγιές
του Ιουλίου/Αυγούστου 2021 και συναφείς διατάξεις”
(Α’ 143) και άλλες διατάξεις» (Α’ 156).
8. Το άρθρο 1 του π.δ. 6/2022 «Σύσταση και μετονομασία Γενικών Γραμματειών, σύσταση Ειδικής Γραμματείας,
μεταφορά υπηρεσιών και αρμοδιοτήτων» (Α’ 17).
9. Την υπό στοιχεία ΥΠΕΝ/ΥΠΡΓ/11835/1139/08.02.2022
κοινή απόφαση του Πρωθυπουργού και του Υπουργού
Περιβάλλοντος και Ενέργειας «Διορισμός Γενικού Γραμματέα Δασών του Υπουργείου Περιβάλλοντος και Ενέρ-
γειας» (Υ.Ο.Δ.Δ. 76).
10. Τον ν. 4915/2022 «Εθνικό Στρατηγικό Σχέδιο Καταπολέμησης της Διαφθοράς, διατάξεις για θέματα ανθρώ-
πινου δυναμικού και Οργανισμών Τοπικής Αυτοδιοίκησης, νομοθετικό πλαίσιο εκπαίδευσης των σπουδαστών/
σπουδαστριών της Εθνικής Σχολής Δημόσιας Διοίκησης
και Αυτοδιοίκησης για την ένταξη στον κλάδο Π.Ε. Επιτελικών Στελεχών, διατάξεις για την ολοκλήρωση της
μεταφοράς των δασικών υπηρεσιών στο Υπουργείο Περιβάλλοντος και Ενέργειας, διατάξεις για την εφαρμογή
του Εθνικού Σχεδίου Ανάκαμψης και Ανθεκτικότητας "Ελλάδα 2.0" Εθνική Σύνταξη Ομογενών και άλλες επείγου-
σες διατάξεις» (Α’ 63) και συγκεκριμένα τα άρθρα 47-55.
11. Το π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160), όπως τρο-
ποποιήθηκε με το π.δ. 29/2022 (Α’ 77).
12. Την υπ’ αρ. 48478/3594/16.05.2022 κοινή απόφαση των Υπουργών Οικονομικών, Περιβάλλοντος και
Ενέργειας και Εσωτερικών «Καθορισμός των διοικητικών
λεπτομερειών μεταφοράς των δασικών υπηρεσιών, του
αντίστοιχου προσωπικού και λοιπών θεμάτων της παρ. 5
του άρθρου τρίτου της από 13.8.2021 πράξης νομοθετικού περιεχομένου (Α’ 143), η οποία κυρώθηκε με το
άρθρο 2 του ν. 4824/2021 (Α’ 156)» (Β’ 2415).
13. Την υπό στοιχεία ΥΠΕΝ/ΔΔΥ/62511/4542/17.06.2022
πράξη του Υπουργού Περιβάλλοντος και Ενέργειας
«Διαπιστωτική πράξη κατάταξης και τοποθέτησης του
προσωπικού των Περιφερειακών Δασικών Υπηρεσιών
του Υπουργείου Περιβάλλοντος και Ενέργειας» (Β’ 3145).
14. Την υπό στοιχεία ΥΠΕΝ/ΔΔΥ/70401/5167/06.07.2022
απόφαση «Τοποθέτηση Προϊσταμένων σε θέσεις ευθύνης επιπέδου Γενικής Διεύθυνσης στις Επιθεωρήσεις
Εφαρμογής Δασικής Πολιτικής του Υπουργείου Περιβάλλοντος και Ενέργειας».
15. Την υπό στοιχεία ΥΠΕΝ/ΔΝΕΠ/83988/2740/
25.08.2022 κοινή απόφαση του Υπουργού και του Υφυπουργού Περιβάλλοντος και Ενέργειας και του Γενικού
Γραμματέα Δασών του Υπουργείου Περιβάλλοντος και
Ενέργειας «Εξουσιοδότηση υπογραφής “Με εντολή
Υπουργού”, του Υπουργού Περιβάλλοντος και Ενέργειας
και “Με εντολή Υπηρεσιακού Γραμματέα”, του Υπηρεσιακού Γραμματέα του Υπουργείου Περιβάλλοντος και Ενέρ-
γειας (Υ.Π.ΕΝ.), κατά λόγο αρμοδιότητας, στον Προϊστάμενο της Γενικής Δ/νσης Δασών και Δασικού Περιβάλλοντος
της Γενικής Γραμματείας Δασών του ΥΠΕΝ στους Προϊσταμένους των Επιθεωρήσεων Εφαρμογής Δασικής Πολιτικής
και στους Προϊσταμένους των Διευθύνσεων, Δασαρχείων
και Τμημάτων που υπάγονται σε αυτές» (Β’ 4528).
16. Την υπ’ αρ. 659/09.02.2022 υπουργική απόφαση
«Έγκριση Χρηματοδοτικού Προγράμματος του Πράσινου Ταμείου "Προστασία και αναβάθμιση Δασών
έτους 2022” και διάθεση πίστωσης 10.000.000 Ευρώ
για την υλοποίηση του» (ΑΔΑ: 9ΓΞΙ46Ψ844-ΧΚΙ), όπως
τροποποιήθηκε με την υπ’ αρ. 4628/27.06.2022 (ΑΔΑ:
60ΜΘ46Ψ844-ΓΑ0) και την υπ’ αρ. 6322/09.09.2022 (ΑΔΑ:
67ΤΖ46Ψ844-Τ7Μ) απόφαση Υπουργού Περιβάλλοντος
και Ενέργειας.
17. Την υπ’ αρ. 665/09.02.2022 (ΑΔΑ: 96ΕΜ46Ψ844ΧΨΝ) απόφαση ανάληψης υποχρέωσης του Πράσινου
Ταμείου, που αφορά την υλοποίηση του Χρηματοδοτικού Προγράμματος του Πράσινου Ταμείου «Προστασία
και αναβάθμιση Δασών 2022».
18. Την υπό στοιχεία ΥΠΕΝ/ΔΔΕΥ/12557/3591/
30.12.2020 (Υ.Ο.Δ.Δ. 1106) κοινή απόφαση του Αναπληρωτή Υπουργού Οικονομικών και Υφυπουργού Περιβάλ-
λοντος και Ενέργειας.
19. Το γεγονός ότι τα αναπληρωματικά μέλη θα προέρχονται από το Μητρώο αναπληρωματικών μελών ΕΠ.Ε.Α.
της παρ. 1 του άρθρου 18 του ν. 3889/2010 και της υπό
στοιχεία ΥΠΕΝ/ΔΔΕΥ/94828/2723/02.10.2020 (Β’ 4525)
υπουργικής απόφασης.
20. Την υπ’ αρ. πρωτ. 617333/6-11-2023 αίτηση αντικατάστασης λόγω συνταξιοδότησης της Μαθιουδάκη
Καλλιόπης, τακτικής γραμματέα της 1ης ΕΠ.Ε.Α.
21. Την υπ’ αρ. 1607/21.10.2022 (Υ.Ο.Δ.Δ. 1045) απόφαση του Γενικού Γραμματέα Δασών «Συγκρότηση δύο
(2) Επιτροπών Εξέτασης Αντιρρήσεων δασικού χάρτη
Π.Ε. Χανίων» (ΑΔΑ: 6ΘΘΙ4653Π8-ΟΗ1).
22. Την υπό στοιχεία ΥΠΕΝ/ΔΔΕΥ/10830/272/31.01.2023
«Καθορισμός της αποζημίωσης του Προέδρου, των μελών και των γραμματέων των Επιτροπών Εξέτασης Αντιρ-
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Υ.Ο.Δ.Δ. 78/02.02.2024
ρήσεων (ΕΠ.Ε.Α.), σύμφωνα με το άρθρο 18 ν. 3889/2010
(Α’ 182)» (Υ.Ο.Δ.Δ. 84).
23. Την υπ’ αρ. 49851/01.02.2023 απόφαση «Τροποποίηση της υπ’ αρ. 1607/21.10.2022 απόφασης του Γενικού
Γραμματέα Δασών του ΥΠΕΝ “Συγκρότηση δύο (2) Επιτροπών Εξέτασης Αντιρρήσεων δασικού χάρτη Π.Ε. Χανίων”».
24. Την υπ’ αρ. 157971/29.03.2023 «Τροποποίηση της
υπ’ αρ. 1607/21.10.2022 απόφασης του Γενικού Γραμματέα Δασών του ΥΠΕΝ “Συγκρότηση δύο (2) Επιτροπών
Εξέτασης Αντιρρήσεων δασικού χάρτη Π.Ε. Χανίων”»
Υ.Ο.Δ.Δ. 294, αποφασίζουμε:
Την τροποποίηση της υπ’ αρ. 1607/21.10.2022 απόφασης του Γενικού Γραμματέα Δασών του Υπουργεί-
ου Περιβάλλοντος και Ενέργειας «Συγκρότηση δύο
(2) Επιτροπών Εξέτασης Αντιρρήσεων δασικού χάρτη
Π.Ε. Χανίων» (Υ.Ο.Δ.Δ. 1045, ΑΔΑ: 6ΘΘΙ4653Π8-ΟΗ1), η
οποία είχε τροποποιηθεί με την υπ’ αρ. 49851/01.02.2023
(Υ.Ο.Δ.Δ. 124,  ΑΔΑ: ΩΖΦΞ4653Π8-5ΟΨ) και την υπ’ αρ.
157971/29.03.2023 (Υ.Ο.Δ.Δ. 294, ΑΔΑ: 9ΨΘΔ4653Π8ΣΦΗ) ως προς τους αναπληρωτές μηχανικούς και δα-
σολόγους, τακτικό γραμματέα πρώτης επιτροπής και
αναπληρωτή γραμματέα δεύτερης επιτροπής ως εξής:
Για την Πρώτη Επιτροπή:
- Αναπληρωτής Μηχανικός της Επιτροπής ορίζεται ο Αγγελάκης Νικόλαος του Σπυρίδωνα με Α.Δ.Τ.:
AN 476740 Πολιτικός Μηχανικός.
- Αναπληρωτής Δασολόγος της Επιτροπής ορίζεται ο
Αρβανίτης Παντελεήμων του Ιωάννη με Α.Δ.Τ.: ΑΡ 654744
Δασολόγος της Διεύθυνσης Δασών Ηρακλείου.
- Τακτικός γραμματέας της Επιτροπής ορίζεται ο Μανουσάκης Ιωάννης του Στεφάνου με Α.Δ.Τ.: AB 188656
κλάδου/ειδικότητας ΔΕ Δασοφυλάκων της Διεύθυνσης
Δασών Χανίων.
Για τη Δεύτερη Επιτροπή:
- Αναπληρώτρια Μηχανικός της Επιτροπής ορίζεται
η Καρκάνη Ζαμπία του Αρτέμιου με Α.Δ.Τ.: ΑΡ 447784
Αγρονόμος Τοπογράφος Μηχανικός.
- Αναπληρώτρια Δασολόγος της Επιτροπής ορίζεται η Παπαδοπούλου Ευρώπη του Γεωργίου με Α.Δ.Τ.:
ΑΝ 940807, του Δήμου Πλατανιά.
- Αναπληρωτής γραμματέας της Επιτροπής ορίζεται ο
Καστανάκης Εμμανουήλ του Σταύρου με Α.Δ.Τ: Χ 496033
κλάδου/ειδικότητας ΔΕ Δασοφυλάκων της Διεύθυνσης
Δασών Χανίων.
Η λειτουργία της ΕΠΕΑ πραγματοποιείται σύμφωνα
με τα διαλαμβανόμενα στο άρθρο 18 του ν. 3889/2010.
Κατά τα λοιπά ισχύουν και παραμένουν ως έχουν
οι υπ’  αρ. 1607/21.10.2022, 157971/29.03.2023 και
49851/01.02.2023 αποφάσεις.
Η απόφαση αυτή να δημοσιευθεί στην Εφημερίδα της
Κυβερνήσεως.
Χανιά, 29 Ιανουαρίου 2024
Με εντολή Γενικού Γραμματέα Δασών
Ο Προϊστάμενος της Επιθεώρησης Εφαρμογής
Δασικής Πολιτικής Κρήτης
ΑΝΑΣΤΑΣΙΟΣ ΙΩΑΝΝΟΥ

[Source: 20241400078.pdf | Tokens: 14240]